የኢትዮጵያ፣ ሱዳን እና የግብፅ ከፍተኛ የሚኒስትሮች ስብሰባ በስኬት መጠናቀቁ ተገለጸ
የኢትዮጵያ፣ ሱዳን እና የግብፅ ከፍተኛ የሚኒስትሮች ስብሰባ በስኬት መጠናቀቁ ተገልጸዋል፡፡ለሁለተኛ ጊዜ በአዲስ አበባ የኢትዮጵያ፣ የሱዳን እና ግብጽ የውጭ ጉዳይ ሚኒስትሮች፤ የውሃ፣ መስኖና ኢኔርጂ ሚኒስትሮች እንዲሁም በሀገራት የደህንነት ሀላፊዎች የሚመራውና ትኩረቱን በህዳሴ ግድብ ዙሪያ ያደረገው የሶስትዮሽ የጋራ ስብሰባ በስኬት መጠናቀቁ ተገልጿል።የሃገራቱ የውሀ ሀብት እንዲሁም ሌሎች ሀላፊዎች በታላቁ ህዳሴ ግድብ ዙሪያ ከአንድ አመት በላይ ያደረጉት ውይይት ትናንት በስኬት መጠናቀቁን ከውጭ ጉዳይ ሚኒስቴር ቃል አቀባይ ፅህፈት ቤት ያገኘነው መረጃ ያመላክታል።ሃገራቱ የሶስትዮሽ መሠረተ ልማት ፈንድ ለማቋቋም፣ የህዳሴ ግድብ አሞላልን የሚያጠና ብሔራዊ ገለልተኛ የአጥኝዎች ቡድን ለማቋቋም እና ለአማካሪ ድርጅቱ ጥያቄና አስተያየት ለማቅረብ እንደተስማሙም ተገልጸዋል።የሀገራቱ መጀመሪያው የሶስትዮሽ ስብሰባ ከአንድ ወር በፊት በሱዳን ካርቱም መካሄዱ  ይታወሳል።